da en da id da en da da da kk da ceb da da da da da da sv da da da vi de en da da da da da da da da da en fr fr es da da da en de da sv en en da da da da da da da da da da da sv da da da da da da da da nn nn
Det enkle liv garneret med second-hand, kreativitet og vitaminer på glas og frost
Lune sager i smørbløde Baby merino uld
Prins O på 2 år er vokset helt ud af de uldne veste jeg strikkede til ham for nok 1,5 år siden - så nu er der lune sager på vej til prinsen - og med garanti lange nok. Prins O er kun 2 år - men en meget lang dreng, så derfor har jeg strikket disse veste rigeligt lange - og dog - når han får dem på, så strækker de sig automatisk ud i pullen, som lige her på foto ser mega lange og ret meget i slim-facon. Smiley - det er de altså ikke.
Garnforbrud 3 nøgler New Bimbo Baby merino uld fra Superbrugsen. Løbelængden er 158 m (vigtigt du checker løbelængden, da den kan afgøre, om du skal købe 3 eller flere nøgler garn).
Slå 140 masker op på rundpind nr. 4. Strik rib over 2 ret og 2 vrang til ønsket længde til ærmegab. Jeg har 35 cm, for prinsen her er en meget lang dreng.
Strik nu 60 masker. Luk for 10 masker (ærmegab). Strik igen 60 masker, og luk igen for 10 masker (det andet ærmegab).Fortsæt i rib med 2 vrang og 2 ret.
Del nu arbejdet i 2 - og start med ryggen:
Fortsæt til der er 13 cm. fra ærmegab. Sæt nu de midterste 20 masker på en hjælpepind. Strik yderligere en række på skulderen og luk så af. Det samme ved den anden skulder.
Strik til arbejdet måler 8 cm. fra ærmegab. Sæt de midterste 16 masker på hjælpepind, og strik hver side for sig.
Start udefra mod ærmegab og strik ind mod halsen. Luk nu 1 maske i halshullet markeret med de og luk løst af. Det andet ærmegab ligedan.
Halsribben strikkes på strømpepinde nr. 3.
Du skal nu bruge de masker, som sidder på hjælpepinde både på for- og bagstykke. Start med at samle masker i forlængelse af dem der sidder på hjælpepinden hals-bag. Når du når til næste hjælpepind, bruger du de masker også. Fortsæt opsamlingen af masker op langs den anden side mod bag. Strik nu rib over samme antal rækker som ved ærmegab og luk MEGET løst af.
TIPS: Jeg er absolut ikke god til at samle pænt op i de der halshuller til rib. Jeg samler nok lidt rigeligt op, for at der ikke skal blive grimme "huller" ved ribben. Allerede ved første række, strikker jeg bare 2 sammen, når jeg synes der er lidt rigeligt masker til en pæn runding. Lige på disse 2 veste er resultatet ikke det bedste - meeen ok.
Så mangler der bare at blive hæftet ender.
Nu er der ihvertfald herfra veste til familiens yngste. Ved de vil blive vel modtaget - og lige dette garn her kan maskinvaskes - selvom det er uld - bare IKKE tørretumbles, og der må IKKE bruges skyllemiddel. Det er da nemt, når den nu havner i en travl børnefamilie, hvor det er et must, at tøjet kan puttes i vaskemaskine. Smiley. Held og lykke med projektet.